钦定古今图书集成/明伦汇编/闺媛典/第025卷 > 王贤继妻李氏
## 钦定古今图书集成/明伦汇编/闺媛典/第025卷 > 王贤继妻李氏

按《清河县志》：“李氏，王贤继妻，谦继母也。氏所生子名
义，李爱谦抚养，与义无二。谦读书好礼，事母孝义，嗜
酒游博，不治生业，母每严戒之。一日，义负资贩于山
东莒城，为恶少费远苗厂诱破其资。逆旅主人杨二
骤谏之，为远厂所杀。适谦自家至莒求义，远厂欲脱
祸，遂愬谦，因责弟杀主人。官司拷讯，谦诬服。氏闻急”
奔赴陈，告“义生平无赖，罪当坐”，谦乃得免。有司嘉其
事，上闻，旌表，并义释之。